Xitoyning Lyaonin provinsiyasida avtomobilning maktab o‘quvchilariga kelib urilishi oqibatida besh kishi halok bo‘ldi. Bu haqda RIA «Novosti» xabar qilmoqda. Qayd etilishicha, yana 18 kishi jarohat olgan. Aniqlik kiritilishicha, maktab o‘quvchilarining bir guruhi yo‘lni kesib o‘tayotgan bo‘lgan va shu payt qarama-qarshi yo‘nalishga chiqib ketgan avtomobil katta tezlikda ularga kelib urilgan. Car ran into students crowd and killed many, HuluDao, Liaoning, Nov 22, 2018 pic.twitter.com/PXI704et5l  — China Human Rights (@humanrightCN) November 22, 2018 Xabarda bildirilishicha, haydovchi qo‘lga olingan. Uning bunday xatti-harakatiga nima sabab bo‘lgani ayni paytda politsiya tomonidan aniqlashtirilmoqda.